CELEX: 62019CN0703
Language: et
Date: 2019-09-24 00:00:00
Title: kohtuasi C-703/19: Eelotsusetaotlus, mille on esitanud Naczelny Sąd Administracyjny (Poola) 24. septembril 2019 – J.K. versus Dyrektor Izby Administracji Skarbowej w Katowicach

27.1.2020   
            
            
               ET
            
            
               Euroopa Liidu Teataja
            
            
               C 27/14
            
         
      Eelotsusetaotlus, mille on esitanud Naczelny Sąd Administracyjny (Poola) 24. septembril 2019 – J.K. versus Dyrektor Izby Administracji Skarbowej w Katowicach
      (kohtuasi C-703/19)
      (2020/C 27/18)
      Kohtumenetluse keel: poola
      
         Eelotsusetaotluse esitanud kohus
      
      Naczelny Sąd Administracyjny
      
         Põhikohtuasja pooled
      
      
         Kaebuse esitaja: J.K.
      
         Vastustaja: Dyrektor Izby Administracji Skarbowej w Katowicach
      
         Eelotsuse küsimused
      
      
                  1.
               
               
                  Kas mõiste „restoraniteenus“, mille suhtes kohaldatakse vähendatud käibemaksumäära [nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artikli 98 lõige 2 koostoimes III lisa punktiga 12a ning nõukogu 15. märtsi 2011. aasta rakendusmääruse (EL) nr 282/2011, millega sätestatakse ühist käibemaksusüsteemi käsitleva direktiivi 2006/112/EÜ rakendusmeetmed (2), artikliga 6], hõlmab valmistoidu müüki sellistel tingimustel, nagu liikmesriigi kohtus pooleli olevas vaidluses, st olukorras, kus müüja:
                  
                              —
                           
                           
                              teeb ostjale kättesaadavaks taristu, mis võimaldab ostetud toitu kohapeal tarbida (tarbimiseks ette nähtud eraldatud ruum, juurdepääs tualettruumidele);
                           
                        
                              —
                           
                           
                              puudub spetsiaalne kelneriteenus;
                           
                        
                              —
                           
                           
                              puudub teenindus kitsas tähenduses;
                           
                        
                              —
                           
                           
                              tellimisprotsess on lihtsustatud ja osaliselt automatiseeritud;
                           
                        
                              —
                           
                           
                              kliendil on piiratud võimalused tellimuse isikupärastamiseks.
                           
                        
            
                  2.
               
               
                  Kas esimesele küsimusele vastamiseks on oluline toitude valmistamise viis, mis seisneb eelkõige pooltoodete kuumtöötlemises ja pooltoodetest valmistoitude komplekteerimises?
               
            
                  3.
               
               
                  Kas esimesele küsimusele vastamiseks on piisav, et kliendil oleks potentsiaalne võimalus pakutavat taristut kasutada, või on vaja tingimata kindlaks teha, et keskmise kliendi seisukohast moodustab see element teenuse olulise osa?
               
            
         (1)  ELT 2006, L 347, lk 1.
      
         (2)  ELT 2011, L 77, lk 1.